CELEX: 62020TN0172
Language: fi
Date: 2020-03-18 00:00:00
Title: Asia T-172/20: Kanne 18.3.2020 – Rochefort v. parlamentti

8.6.2020   
            
            
               FI
            
            
               Euroopan unionin virallinen lehti
            
            
               C 191/28
            
         
      Kanne 18.3.2020 – Rochefort v. parlamentti
      (Asia T-172/20)
      (2020/C 191/37)
      Oikeudenkäyntikieli: ranska
      
         Asianosaiset
      
      
         Kantaja: Robert Rochefort (Pariisi, Ranska) (edustajat: asianajajat M. Stasi, J. Teheux ja J. Rikkers)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin pääsihteerin 17.12.2019 tekemän päätöksen
               
            
                  —
               
               
                  kumoamaan 22.1.2020 päivätyn veloitusilmoituksen nro 7000000019, jossa määrätään 60 499,38 euron takaisinperinnästä
               
            
                  —
               
               
                  velvoittamaan Euroopan parlamentin korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kantaja vetoaa Euroopan parlamentin pääsihteerin 17.12.2019 tekemästä päätöksestä periä takaisin parlamentin jäsenen avustajan osalta perusteettomasti maksetut määrät ja siihen liittyvästä velvoitusilmoituksesta nostamansa kanteen tueksi neljään kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalainen päätös on perusteltu puutteellisesti siltä osin kuin Euroopan parlamentin pääsihteerin päätelmät ovat epäselviä eikä niistä ilmene, miltä osin toimitetut asiakirjat eivät muodosta näyttöä työskentelystä.
               
            
                  2)
               
               
                  Toinen kanneperuste, joka perustuu kääntyneeseen todistustaakkaan, Kantaja katsoo, ettei hänen ole esitettävä näyttöä hänen parlamentaarisen avustajansa työskentelystä, vaan päinvastoin parlamentin on osoitettava, ettei näin ole.
               
            
                  3)
               
               
                  Kolmas kanneperuste, jonka mukaan riidanalaisessa päätöksessä on tehty arviointivirhe, koska Euroopan parlamentin pääsihteerin toteamat tosiseikat ovat virheellisiä.
               
            
                  4)
               
               
                  Neljäs kanneperuste, joka perustuu suhteellisuusperiaatteen loukkaamiseen, koska kantajalta vaadittuun summaan edellytetään, että parlamentaarinen avustaja ei ole koskaan työskennellyt kantajalle.